Съгласно чл.26, ал.2, ал.3 и ал.4, изречение първо от Закона за нормативните актове, чрез публикуване на настоящия проект на Общинска краткосрочна програма за насърчаване използването на енергия от възобновяеми източници и биогорива на община Карнобат за периода 2023 – 2026 г., **на**  заинтересованите се предоставя 30-дневен срок, считанo от деня, следващ датата на публикуване на предложения и становища по предложения проект.

Проектът, заедно с мотивите се публикува на основание **чл. 26, ал. 3 от Закона за нормативните актове и във връзка с чл. 77 от Административнопроцесуалния кодекс.**

Предложения и становища могат да бъдат депозирани в община Карнобат - Център за административно обслужване, находящ се в гр.Карнобат, бул. „България” № 12 или на е-mail: karnobat@mail.bg

**МОТИВИ ЗА ПРИЕМАНЕ**

на Общинска краткосрочна програма за насърчаване използването на енергия от възобновяеми източници и биогорива на община Карнобат за периода 2023 – 2026 г.

1.Причини, които налагат приемане на програмите:

Съобразно чл.10 от Закона за енергията от възобновяеми източници, кметът на общината разработва и внася за приемане от общинския съвет общински дългосрочни и краткосрочни програми за насърчаване използването на енергията от възобновяеми източници и биогорива в съответствие с Националния план за действие за енергията от възобновяеми източници (НПДЕВИ). Дългосрочните програми се разработват за срок 10 години, а краткосрочните програми - за срок три години.

В община Карнобат са разработени Общинска краткосрочна програма за насърчаване използването на енергия от възобновяеми източници и биогорива на община Карнобат за периода 2019 – 2022 г. и на Дългосрочна програма за насърчаване използването на енергия от възобновяеми източници и биогорива на община Карнобат за периода 2019 – 2029 г., приети с Решение на Общински съвет – Карнобат на проведено пето заседание на 05.02.2020 г. Прилагането на тези програми цели синхронизиране на политиката на община Карнобат по насърчаване на възобновяемите енергийни източници, с тази на Европейския съюз, хармонизиране с общата държавна политика за насърчаване и използване на тази енергия и биогорива, както и спазване на действащото в Република България законодателство.

Периодът, през който се прилага Общинска краткосрочна програма за насърчаване използването на енергия от възобновяеми източници и биогорива на община Карнобат за периода 2019 – 2022 г. към настоящия момент е изтекъл, което обуславя необходимостта от приемането на нова такава.

**2.Целите, които се поставят:**

С настоящото предложение се цели синхронизиране на политиката на община Карнобат по насърчаване на възобновяемите енергийни източници, с тази на Европейския съюз, хармонизиране с общата държавна политика за насърчаване и използване на тази енергия и биогорива, както и спазване на действащото в Република България законодателство.

Чрез прилагане и изпълнение на програмата за насърчаване използването на енергията от възобновяеми източници и биогорива целим община Карнобат да е енергийно ефективна и независима община с чиста околна среда и намален разход на енергия.

Общинската краткосрочна програма за насърчаване използването на енергия от възобновяеми източници и биогорива на община Карнобат за периода 2023 – 2026 г. има за цел да определи ефективни, интегрирани политики за насърчаване използването на енергия от възобновяеми източници и биогорива на територията на общината на базата на нейните специфични особености и потенциал. Програмата е продължение на досегашните действия на Общината в тази област и ще спомогне за постигане на целите и приоритетите, заложени в стратегическите и програмни документи за развитието на общината и региона.

Целта на изготвянето на програмата е да определи рамката за насърчаване използването на енергия от възобновяеми източници и биогорива на територията на община Карнобат и чрез изпълнението и се поставят основни цели и подцели.

Основни цели:

* Насърчаване използването на енергия от възобновяеми източници, за да се подобри средата за живот и труд;
* Създаване на условия за активизиране на икономическия живот в общината при спазване на установените здравословни норми.

Подцели:

* Намаляване разходите за енергия в обекти и сгради, финансирани от общинския бюджет чрез:
* внедряване на енергоспестяващи технологии и мерки;
* усъвършенстване на организацията за поддръжка и контрол на енергийните съоръжения;
* подобряване качеството на енергийните услуги;
* достигане на нормативните изисквания за осветеност в общински, учебни, детски, социални и здравни заведения, улици, пешеходни зони и други;
* осигуряване на оптимални условия за работна среда.

За разлика от Дългосрочна програма за насърчаване използването на енергията от възобновяеми източници и биогорива, в краткосрочната са включени до голяма степен подготвителни мерки, които да поставят основата за бъдещо развитие.

3. Очаквани резултати от прилагането:

Изпълнението на настоящата програмата цели следните резултати:

* институционална координация при решаване на проблемите по насърчаване използването на възобновяеми източници;
* балансиране на икономическите, екологичните и социални аспекти при усвояване потенциала на енергията от възобновяеми източници;
* подобряване информираността на населението и изграждане на общинска информационна система в общината за използването на енергията от ВИ.
	1. Финансови средства, необходими за прилагането:

Възможностите за финансиране на конкретните мерки по програмата са подробно описани в нея. Общината може да кандидатства за финансиране на инвестиционните инициативи по действащите оперативни програми.

Програмата има отворен характер и в целия си срок на действие може да се усъвършенства, допълва и променя в зависимост от новопостъпилите данни, обстоятелства, инвестиционни намерения и финансови възможности.

* 1. Анализ за съответствие с правото на Европейския съюз.

Настоящита програма е създадена в съответствие с европейското и българско законодателство и не противоречи на норми от по-висока степен.

6. Правни основания.

 Чл. 21, ал. 1, т.12 от ЗМСМА, чл.10 от Закона за енергията от възобновяеми източници.